**Overordnet politik for Dansk Chow Chow Klub**

Formålet med den Overordnet politik for Dansk Chow Chow Klub er at den, sammen med forretningsordnerne for bestyrelse og alle udvalg, skal være med til at skabe en transparens omkring hvordan klubben drives og hvilke forventninger der er, til alle der bestrider en tillidspost i klubben (bestyrelse, suppleanter, udvalg og øvrige personer med tillidsposter).

Alle bør huske at tillidsposter besættes af medlemmer, der ønsker at arbejde for DCCK – og der bør tages hensyn til, at det drejer sig om frivilligt arbejde.

[Generelle regler 1](#_Toc18077244)

[Generelt 1](#_Toc18077245)

[Håndtering af henvendelser 1](#_Toc18077246)

[Adfærdskodeks 2](#_Toc18077247)

[”Ligestilling” 2](#_Toc18077248)

[Du repræsenterer klubben 2](#_Toc18077249)

[Samarbejde og tavshedspligt 2](#_Toc18077250)

[Økonomi 3](#_Toc18077251)

# Generelle regler

## Generelt

* DCCKs love er fundamentet i klubben og skal til en hver tid overholdes
* Klubbens aktiviteter er til for klubbens medlemmer. Skuer og udstillinger er også åbne for ikke-medlemmer

## Håndtering af henvendelser

* Af respekt for personer, der udfører et frivilligt arbejde, skal henvendelser (forslag, sager, klager mv.) gå via officielle kanaler (dcck.dk mailadresser, kan findes på hjemmesiden)
* Der behandles ikke sager fra ikke-medlemmer
* Alle henvendelser og sager behandles med objektivitet og ud fra facts – modsat subjektivitet, personlige antagelser, forbehold mv.
* Den / de omhandlende parter i en sag skal altid inddrages for deres input/version af sagen – uagtet om det er et alm. medlem eller en opdrætter
* I sager, hvor det er aktuelt, gives en part altid mulighed for at løse en tvist/udrede en sag inden for en rimelig tidsfrist før udvalg/bestyrelse overtager sagen (DKKs Tjekliste i personsager for specialklubber og kredse anvendes)

# Adfærdskodeks

## ”Ligestilling”

* Som valgt til bestyrelsen forventes man at varetage klubbens samt alle medlemmers interesser. Der må ikke ske favorisering af personer eller enkeltfraktioners interesser. Dette gælder også for udvalg og øvrige personer med tillidsposter i klubben.

## Du repræsenterer klubben

Du må forvente at, der er et øget fokus på din person, når du bestrider en tillidspost. Du skal derfor:

* Være et forbillede og overholde gældende love, regler, avlsrestriktioner mv.
* Huske at medlemmer, der er uenige i holdninger eller beslutninger truffet i klubregi kan fremsætte kritik herover. Det er et led i demokratiet med ytringsfrihed – og er ikke nødvendigvis klubskadelig virksomhed
* Vide at selvom du har ret til private holdninger og ytringsfrihed bør du pga. den øget fokus på din person nøje overveje med hvad og hvordan du deltager i den offentlige debat. Herunder nøje overveje hvornår / hvordan, der tages til genmæle ved kritik – og om der overhovedet skal tages genmæle

## Samarbejde og tavshedspligt

* Du er loyal overfor bestyrelsesmedlemmer, suppleanter, udvalgsmedlemmer og øvrige personer med tillidsposter. Det betyder bl.a.
  + At du altid kommunikere på en saglig og sober måde
  + At du respekterer, at vi ikke altid er enige om alting
  + At uenighed, konflikter mv. altid løses internt
  + At du husker der altid skal være plads til forskelligheder
* Der arbejdes altid med fortrolighed og tavshedspligt i bestyrelse og udvalg.
  + Sager, henvendelser mv. af personlig karakter drøftes kun internt i eget udvalg / bestyrelse samt udvalg og bestyrelse imellem. Udvalg skal altid inddrage bestyrelsen via deres repræsentant
  + Der drøftes ikke sager, henvendelser mv. af personlig karakter på tværs af udvalg, såfremt det ikke er nødvendigt for håndteringen af den pågældende sag

Der henstilles til at adfærdskodekset også overholdes, når man ikke længere bestrider en tillidspost i klubben.

# Økonomi

# DCCK følger til en hver tid FCI/DKKs retningslinjer for vederlag til dommer og ringpersonale i forbindelse med vores udstillinger.

## Kørepenge

## Der udbetales kørepenge/bropenge til bestyrelsesmøder, repræsentantskabs- og formandsmøder. Kørsel i forbindelse med arbejdsopgaver aftalt med / pålagt af bestyrelsen honoreres til statens lave takst. Kørsel med dommer honoreres med samme takst som dommeren selv ville få, dvs. statens høje takst.

Som udgangspunkt forventes det at alle udvalg samarbejder via mail, tlf. eller skype.

Hvis udvalget har brug for at mødes skal det tilstræbes planlagt, så det er udgiftsneutralt. Kan dette ikke lade sig gøre anmodes bestyrelsen om at godkende kørsel til mødet.

## Forplejning

Ved heldagsmøder pålagt af DCCK betales der forplejning til faktiske udgifter, dog max 100 kr. pr. deltager. Ved møder hvor medlemmer har mødepligt dækkes forplejningen. Mødepligten kan pålægges af DKK eller DCCK.

## Gaver

DCCK værdsætter alle medlemmer som gør en ekstra indsats for klubben. Derfor bliver der hvert år, i forbindelse med generalforsamlingen, sendt en buket blomster eller tilsvarende, til hjemmeadressen til alle med et tillidserhverv samt til personer, der udtræder af bestyrelsen (eksklusiv siddende bestyrelse). Beløbet er fastsat til omegnen af 300 kr. pr. person.